રાજ્યમાં છેલ્લા 24 કલાકમાં સૌરાષ્ટ્રમાં સૌથી વધુ વરસાદ નોંધાયો છે. છેલ્લા 24 કલાકમાં વરસાદથી બે લોકોના મોત નિપજ્યા છે. તો મોરબી, રાજકોટ અને સુરેદ્રનગરમાં 6235 લોકોનું સ્થળાંતર કરવામાં આવ્યું છે. તો NDRFની ટીમ દ્વારા 214 લોકોનું રેસ્ક્યુ કરવામાં આવ્યું છે. રાજ્યમાં સિઝનનો અત્યાર સુધી 51 ટકા જેટલો વરસાદ નોંધાયો છે. 33 જિલ્લા અને 240 તાલુકામાં વરસાદ નોંધાયો છે. છેલ્લા 24 કલાકમાં અમરેલીના વડિયામાં 10 ઈંચ જેટલો વરસાદ ખાબક્યો છે. તો જૂનાગઢના વિસાવદરમાં 9 ઈંચ અને ભેંસાણમાં 8 ઈંચ જેટલો વરસાદ નોંધાયો છે.